### Beslutning

Godkendt.

### Sagsfremstilling

## Resume og sagens baggrund

Energinet anmoder Kalundborg Kommune om at igangsætte planlægningen for en ny højspændingsstation, 132 kV Onshøj, der skal sikre områdets forsyningssikkerhed. Det forudsætter, at der udarbejdes et tillæg til kommuneplanen samt en lokalplan. Sagen lægger op til, at Udvalget beslutter at igangsætte planlægningen for højspændingsstationen.

## Indstillinger

Chefen for Plan, Byg og Miljø indstiller, at kommune- og lokalplanlægningen igangsættes.

## Behandling

Teknik- og Miljøudvalget.

## Sagsfremstilling

Karen Johnsen ønskes placeret på matr. nr. 4d, [adresse], [adresse]. Oversigtskort med placeringen er vedlagt som bilag 1 og projektbeskrivelse fra Energinet som bilag 2.

Kalundborg Kommune arbejder tæt sammen med Energinet og Ofelia Bruun for at sikre fremtidens elforsyning i området. Kommunen har løbende fokus på at overvåge efterspørgslen på elforsyning fra både virksomheder og grundejere. Samtidig samarbejdes der med Energinet og Ofelia Bruun for at få et klart billede af den tilgængelige kapacitet.

Energinet arbejder med at forstærke og udbygge af transmissionsnettet ved Kalundborg. Udbygningen sker til dels for at sikre forsyningssikkerheden og fremtidens behov for mere strøm i området, men også på grund af udviklingen hos Novo Nordisk . Derfor skal der etableres fire nye stationer: 400 kV Ove Andersen, 132 kV Oleshøj, 132 kV Onshøj og 132 kV Peder Jespersen. Etableringen af de nye stationer er en del af et større projekt i området.

Administrationen har været i løbende dialog med elnetselskaberne om placeringen af disse stationer. Planlægningen for stationerne ved [adresse] og Oleshøj er foreløbig undervejs, og nu følger Onshøj.

Stationen planlægges med et samlet areal på fire hektar. Stationen vil rumme et nyt koblingsanlæg og teknikbygninger. Landskabet vil blive bearbejdet og der etableres adgangsvej og afskærmende beplantning.

Projektet er underlagt miljøvurderingsloven og Energinet agter at søge Miljøstyrelsen om at gennemføre en frivillig miljøvurdering af projektet.

Onshøj-stationen har tidligere været overvejet placeret inden for erhvervsområdet, [adresse]. Dog vurderede administrationen, at et pladskrævende el-anlæg ville optage arealer, der mere hensigtsmæssigt kunne anvendes til virksomheder med mere betydningsfulde aktiviteter og flere arbejdspladser. Den nu foreslåede placering anses derfor som det bedste kompromis mellem tilgængelige arealer og nærhed til potentielle, større forbrugere.

Administrationen anbefaler, at planlægningen igangsættes med udarbejdelse af tillæg til kommuneplanen og en lokalplan.

## Økonomiske konsekvenser

Ingen.